Pater sancte. Quia de dicta prepositura, tunc per obitum quondam Pauli N., illius ultimi possessoris extra Romanam curiam defuncti vacante, prefato Erico, qui (= cui) litteris desuper ut prefertur non confectis, provideri concessum fuerit, dignetur Sanctitas Vestra de dicta prepositura, sive ut premittitur vel per liberam resignationem ipsius Pauli vel alias quovis modo supradictorum modorum vacet, ipsi Jacobo oratori providere ac litteras desuper cum opportuna derogatione regule de annali possessore, si quis forsan in ea iam annalis possessor existat, cuius nomen et cognomen exprimi ac qualitates, tempora detentionis et causa, quare ius sibi non competit, pro expressis haberi possint necnon constitutione de una et duabus, non tamen tribus dictis, non tamen ultra tres si opus fuerit, alias iuxta preinserte supplicationis tenorem expediri mandare dignemini de gratia speciali. Cum clausulis preinsertis et alias opportunis. Concessum. Johannes Casertanus. Datum Rome apud Sanctum Petrum octavo idus aprilis anno nono.